Isë Havolli

Isë Havolli apo Isë Arif Havolli (11 janar 1943 - 24 dhjetor 1998) lindi në fshatin Llapashticë e Epërme, Komuna e Podujevës. Ishte pjesëtar i UÇK-së. Presidenti Hashim Thaqi e dekoroi me Urdhrin "Hero i Kosovës".

 Jeta 

 Familja 
Isa pas vetes la një djalë dhe një vajzë të cilët jetojnë në Shkup.

 Aktivitetet në UÇK 

 Shkatërrimi i tankut serb 
Gjatë Betejës së Podujevës, në mëngjesin e hershëm të 24 dhjetorit të vitit 1998 forcat serbe ndërmorën ofensivë befasuese në drejtim të pozicioneve të UÇK-së, te Tabet e Llapashticës. Luftëtarët e UÇK-së ishin në pozicione. Edhe Isai ishte në pozicionin e tij në tabe. Me një arsenal të madh luftarak forcat armike mësynë pozicionet e UÇK-së, por hasën një rezistencë të madhe të luftëtarëve të lirisë. U zmbrapsën disa herë dhe pas një beteje të ashpër që u zhvillua atë ditë, pas përforcimeve të mëdha që ju erdhën forcave armike në teknikë dhe njerëz dhe pas humbjeve të mëdha të pësuara, ata prapë mësynë tabet dhe kur tanku i parë deshi të depërtoi në tabe, Isë Havolli me trimëri të pashoqe u hodh mbi tankun e armikut dhe ua futi granatën në tank. Tanku tjetër shtiu në drejtim të Isës, ku ai ra dëshmor. Aty u thye miti se ushtria serbe është e pathyeshme.

 Shiko edhe 

 Beteja e Podujevës
 Urdhri Hero i Kosovës
 Ushtria Çlirimtare e Kosovës

 Lidhje të jashtme 
Radio Kosova e Lirë - Isë Arif Havolli - https://www.radiokosovaelire.com/ise-arif-havolli-11-01-1943-24-12-1998/

 Referime 

Kategoria:Hero i Kosovës
Kategoria:Ushtarakë të Ushtrisë Çlirimtare të Kosovës
Kategoria:Biografi shqiptare